**Looduskaitsetöö lähteülesanne**

**Tööobjekti ID**: 1912

**Tööobjekti nimi:** Saki metsiseala

**Tööobjekti paiknemine:**

1. kaitstava loodusobjekti nimi: Saki metsise püsielupaik
2. kaitstava loodusobjekti vööndite nimed: Vastavaid kattuvusi ei leitud
3. katastritunnus/ed: 21301:003:0087
4. kvartal/id ja eraldis/ed: LS117/1; LS117/2; LS117/3; LS117/4; LS117/6; LS117/9; LS117/10; LS117/11; LS118/4; LS118/5; LS118/6; LS118/8; LS118/9; LS118/10; LS118/11; LS118/12; LS118/14; LS118/15; LS118/16; LS118/17; LS118/19; LS118/21; LS118/23; LS118/25; LS118/26; LS119/7; LS119/10; LS119/12; LS119/15; LS119/16; LS119/20; LS119/26

**Töögrupp:** Koosluse taastamistöö

**Väärtuse seisund:**

Rail Balticu hüvitusmeetmete eesmärk on kompenseerida kahju, mida kavandatav raudtee projekt tekitab Natura 2000 ala kaitse-eesmärkidele. Natura asjakohane hindamine jõudis järeldusele, et Rail Baltic raudtee projekti elluviimisega kaasneb leevendamatu mõju ühele Luitemaa linnuala liigile ehk metsisele, mis on ala kaitse-eesmärgiks. Loodusliku veerežiimi taastamise eesmärk on korvata elupaikade killustamisest tulenev oluline ebasoodne mõju Luitemaa linnuala kaitse-eesmärgiks seatud metsisele.

**Tööde detailne kirjeldus:**

Tööks on kraavide sulgemine nendel olemasolevate kraavivallide ja kuhjatiste tagasi kraavisängidesse tõstmisega ning suletavatele kraavidele pinnaspaisude rajamine. Kui kraavivall puudub või kraavivalli pinnasest ja pinnasekuhjatistest jääb kraavisängide täitmiseks ja/või paisude ehitamiseks pinnast puudu, siis ammutatakse pinnast kraavide kõrvalt, hajutatult, et ei tekitataks uusi võimalikke läbivoolukanaleid. Tekkida ei tohi suuri ühendatud süvikuid. Kõikides pinnasevõtuaukudes tuleb jätta augu üks nõlv kaldega 1:3, et tagada metsloomadele kaevetesse sattumise korral väljapääsuvõimalus. Pärast pinnasetööde lõpetamist peab täidetud kraavide ja likvideeritud kraavivallide asukohas töödeldud maapind olema ühtlase tasase pinnamoega. Kraavide täited ei ole vaja tihendada. Kändude ja pinnase paigutamisel voolusängi tuleb vältida lokaalsete kõrgendike ja kändude eemaldamisest süvendite teket.

Paisude (36 tk) ehitamisel tuleb kasutada pinnast kraavivallidest. Paisud ehitada laiusega pealt 1,5 m, pikkusega 6 m ning kõrgusega ümbritseva maapinna suhtes 50 cm. Paisu kehandisse ei tohi sattuda oksi, tüvesid ja muid paisu püsivust ohustavaid objekte. Ehitatavate paisude aluselt koorida kraavisängist orgaaniline sete, et paisu alt ei tekiks leket. Paisude tiibade aluselt maapinnalt koorida u 30 cm tüseduselt pealmine kiht. Paisud tihendada iga 50 cm tüsedusega kihi lisamise järel. Kõrvale tõstetud puhmastega ja taimestikuga kasvukiht tõsta hiljem paisu peale, kiirendades nii paisu taimestumist. Paisude ehitamist alustada kraavide alamjooksult. Materjali võtmisel jälgida, et kaeved paikneksid paisust selgelt üles- või allavoolu, et vältida uute voolukanalite tekkimist. Materjali ei tohi võtta vahetult paisu tiibade otstest.

Ligipääsuks kasutada olemas olevaid loode-kagusuunalisi sihte kvartalite LS117, LS118 ja LS119 vahel. Sihtidel on võimalik ka raskema tehnikaga liikumine.

Kraavidel puuduvad mulded. Kraavide kaevamisel on materjal tõstetud kahele poole kraavi kuhjadesse, kord ühele poole, kord teisele poole kraavi. Väiketehnikaga liikumiseks on vajalik teha kraavide kõrval üksikpuude raiet, kuna vahepeal on kraavide kõrvale kasvanud puid. Vastavalt kuhjatiste paigutusele tuleb ka tehnikaga liikuda kord ühel, kord teisel pool kraavi. Laiu trassikoridore ei kujundata ega kujune, väiketehnikaga läbipääsuks piisab siin-seal üksikute puude raiest kraavi servalt kuni 4 m kauguseni. Raiutavate puude mahtu on raske määrata, kuid see jääb alla 50 tm. Langetatud puud jätta metsa lamapuudeks või kraavitäiteks paisude vahel. Harukraavide sulgemisel rasketehnikat ei kasutata, töö tehakse väiksemat tüüpi tehnikaga.

**Tööde mahud:**

|  |  |  |
| --- | --- | --- |
| **Töö** | **Maht** | **Ühik** |
| 1110502 | Koosluse taastamistöö raie | 1.39 | ha |
| 1110510 | Koosluse taastamistöö kraavide sulgemine | 3845.0 | m |
| 1110508 | Koosluse taastamistöö paisude rajamine | 38.0 | tk |

**Piirangud (ajaline piirang, muinsuskaitsenõuded, infrastruktuuri kaitsevöönd jm):**

Tööd ei tohi teha ajavahemikul 01.02 – 31.08.

**Keskkonnaameti kontaktisik:** Meeli Kesküla, 5345 4246

**Lähteülesande koostaja**: Ants Animägi, 511 6458

**Kuupäev:** 26.08.2024

**Asukohakaardid**

A map of a route

Description automatically generated

**Suletavad kraavid ja rajatavad paisud**

Aerial view of a forest

Description automatically generated

**Trassiraied ja raied paisude asukohas**

**Eeldatav vee liikumine (ühtlasemalt hajutatud looduslikku reljeefi) peale kraavide sulgemist ja paisude rajamist**